[{"text_idx": "#000003", "text": "Ju\u0308ri Luik: Eesti keeruline teekond NATOsse"}, {"text_idx": "#000005", "text": "Paradoksaalsel kombel algas Eesti tee NATOsse 1949. aastal, mil so\u0303lmiti NATO asutamislepe, nn Washingtoni lepe. Selle leppe punkt 10 u\u0308tleb, et igal Euroopa riigil on o\u0303igus liituda NATO leppega. Loomulikult oleks samasugune otsus vo\u0303inud meie poolest langeda Marsil, nii kaugel olime meie, kolm annekteeritud vabariiki, selle dokumendi pu\u0308galatest. Aga aastad la\u0308ksid mo\u0308o\u0308da ja 2004. aastal kasutati meie taotluse formaliseerimisel ta\u0308pselt sama artiklit, ta\u0308pselt sama selgitust. Washingtoni leping on ajaproovile vastu pidanud ja oli to\u0308o\u0308riistaks, millega Euroopa taas u\u0308hendada, kirjutab Ju\u0308ri Luik algselt Diplomaatias ilmunud u\u0308levaates."}, {"text_idx": "#000007", "text": "Ja ometi pole meie NATO liikmeks saamine olnud pikk ja sirge loogiliste su\u0308ndmuste jada. Kui ku\u0308sida, kas asjad oleks vo\u0303inud ka viltu minna, siis vo\u0303ib julgelt vastata, et meie saamine NATOsse oli ju paras ime ja ainult ta\u0308nu meie tugevale to\u0308o\u0308le ja heale o\u0303nnele o\u0303nnestus meil lo\u0303puks eesma\u0308rgini jo\u0303uda."}, {"text_idx": "#000008", "text": "Eesti teekond NATO liikmesuse suunas algas tegelikult juba 1990. aastal, kui Eesti va\u0308lisministriks sai Lennart Meri. Toonase va\u0308lisministeeriumi meeskond oli kompromissitu: me peame kuuluma La\u0308a\u0308nde igal mo\u0303eldaval viisil. Loomulikult polnud siis juttugi NATOst, aga suhtumine, et meie eesma\u0308rk on La\u0308a\u0308s ja seda ko\u0303igis tema va\u0308ljendusvormides, pandi paika just nendel aastatel. Ko\u0303ige muljetavaldavamalt demonstreeris seda Eesti siis, kui iseseisvuse taastamise algul vo\u0303itles nooruke riik elluja\u0308a\u0308mise piiril."}, {"text_idx": "#000010", "text": "Koos toonase va\u0308lisministri Meriga oli mul vo\u0303imalus 1992. aasta detsembris viibida ka NATO koosto\u0308o\u0308koja (NACC) istungil, kuhu olid kutsutud ko\u0303ik vabanenud Euroopa riigid ja ka NSV Liit. Keset istungit paluti No\u0303ukogude saadikul Moskvast tulnud ko\u0303ne peale vahetada silt \"NSVL\" sildiks \"Vene Fo\u0308deratsioon\", mis tekitas mo\u0303istetavalt u\u0308leu\u0308ldist furoori."}, {"text_idx": "#000011", "text": "NATO laienemine oli 1993.- 1994. aastal pa\u0308ris oluliseks teemaks, kuid la\u0308a\u0308neriikide, eriti USA juhtkond ja\u0308i selles osas va\u0308ga skeptiliseks. Mo\u0303eldi va\u0308lja nn \"Partnerlus rahu nimel\" programm, mille ma va\u0308lisministrina 1994. aasta jaanuaris ka allkirjastasin. Sellest programmist sai ka Eesti jaoks esimene samm teel NATOsse."}, {"text_idx": "#000012", "text": "Sellised suured Ida-Euroopa riigid nagu Poola ei leppinud ameeriklaste otsusega ja ja\u0308tkasid surve avaldamist, suurt rolli ma\u0308ngisid siin loomulikult va\u0308lispoolakad. 1995. aastal lasigi NATO va\u0308lja oma raporti NATO laienemisest, millest sai alus NATO avanemiseks."}, {"text_idx": "#000013", "text": "\"Oluline on mo\u0303ista, et meie tee NATOsse polnud sugugi sirge ja u\u0308hesuunaline, vaid pigem keeruline ja vastuoluline.\""}, {"text_idx": "#000014", "text": "No\u0303uded ulatusid poliitilisest demokraatiast turumajanduseni ja kaitsejo\u0303udude arendamiseni. Meie jaoks oli keerulisim muidugi no\u0303ue, et meil poleks mingeid tu\u0308lisid naabritega ja lahendatud oleks ka piiriku\u0308simus. Samm-sammult leidsime vastuseid ko\u0303igile ku\u0308simustele, mida oponendid meie ette heitsid. Oluline on mo\u0303ista, et meie tee NATOsse polnud sugugi sirge ja u\u0308hesuunaline, vaid pigem keeruline ja vastuoluline. Tulemus aga polnud sugugi ette ennustatav ja on ta\u0308iesti mo\u0303eldav, et me poleks praegu NATO liikmed."}, {"text_idx": "#000015", "text": "NATO avanemise ma\u0308rgiks sai ka NATO otsus pakkuda partneritele vo\u0303imalust rajada NATOsse oma esindus Euro-Atlandi partnerlusprogrammi sildi all. 1996. aastal hakkasime rajama esindust, mis asus NATO peakorteris eraldi asuvas Manfred Wo\u0308rneri majas."}, {"text_idx": "#000016", "text": "Peatselt lisandusid Bru\u0308sselisse so\u0303jaline esindaja, esindaja NATO so\u0303jalise peakorteri (SHAPE) juures, samuti kaitseministeeriumi no\u0303unik. Hakkas to\u0308o\u0308le ta\u0308ismo\u0303o\u0303tmeline esindus, kuhu hakkas kokku jooksma kogu info. Tallinnas vo\u0303eti va\u0308lisministeeriumis NATO teemade asekantslerina to\u0308o\u0308le Harri Tiido."}, {"text_idx": "#000017", "text": "1997. aasta Madridi tippkohtumise alguseks oli u\u0308sna selge, et va\u0308hemalt kolm riiki kutsutakse NATO liikmeks, teiste saatus oli veel teadmata. Pinge jo\u0303udis haripunkti Madridi tippkohtumisel, mille puhul me peame eelko\u0303ige koomilisel kombel ta\u0308nama Prantsuse presidenti Jacques Chiraci."}, {"text_idx": "#000019", "text": "Ajaloo jaoks on oluline meenutada, et Kohl, keda me Eestis tihtipeale kritiseerisime liigse so\u0303bralikkuse eest Venemaa vastu, u\u0308tles ja\u0308rgmist: \"Kuid Saksamaal on eriline vastutus ka Balti riikide ees. Sakslased ei suuda kunagi unustada, kuidas Hitler need maad reetis. Samamoodi ei tohtinud unustada nende piinarikast minevikku. Sestap peab NATO andma signaali, et on tulevikus ka nende jaoks avatud.\"1"}, {"text_idx": "#000020", "text": "President Chirac, kes muidu poleks to\u0303ena\u0308oliselt Balti riike toetanud, oli lo\u0303puks no\u0303us sellega, et nii Rumeeniale, Sloveeniale kui ka Balti riikidele antakse lootust."}, {"text_idx": "#000022", "text": "Sellest hetkest kujunes va\u0308lja grupp riike, lisaks nimetatutele veel Slovakkia, keda hakati ka\u0308sitlema ja\u0308rgmise ringi kandidaatidena. 1999. aasta Washingtoni tippkohtumisel lootsime kutset, aga see aasta oli samuti ta\u0308is riske: va\u0308lispoliitika hiiglane Zbiegnew Brzezinski soovitas laienemist kahe riigi vo\u0303rra, et laienemine ei katkeks, aga oleks piisavalt \"ohutu\". Tema kandidaadid olid Sloveenia ja Leedu, paraku mitte Eesti."}, {"text_idx": "#000024", "text": "Eestis loodi valitsuse to\u0308o\u0308grupp, mida juhtis Margus Kolga ja mis lasi igal aastal va\u0308lja po\u0303hjaliku la\u0308ikivate kaantega aruande to\u0308o\u0308st, mida olime aasta jooksul teinud nii Eesti demokraatia, majanduse kui ka kaitseva\u0308e u\u0308lesehitamisel."}, {"text_idx": "#000026", "text": "Eesti kutsumine NATOsse 2002. aasta Praha tippkohtumisel oli suur samm, kus langesid kokku nii maailma su\u0308ndmuste areng kui ka meie enda valmisolek. Seda viimast olen alati su\u0308damele pannud ukrainlastele ja grusiinidele, kes ju samuti tuliselt NATOsse soovivad. Kunagi ei vo\u0303i teada, millal rahvusvahelises poliitikas o\u0303ige moment tuleb, aga kui tuleb, peab selleks ka valmis olema. Meie olime valmis."}, {"text_idx": "#000027", "text": "Poliitilise o\u0303hustiku muutuse tingisid kaks iseenesest va\u0308ga huvitavat asjaolu. A\u0308sja oli Venemaal vo\u0303imule upitatud president Vladimir Putin, kes oma esimestel aastatel tundis ennast la\u0308a\u0308nemeelsete jo\u0303udude surve all, kellest ta aga hiljem kiiresti vabanes. Seeto\u0303ttu oli ta tookord La\u0308a\u0308nele kaugelt avatum, kui ta on seda oma karja\u0308a\u0308ri praegusel perioodil."}, {"text_idx": "#000029", "text": "See u\u0308tlemine sai hiljem paljude naljade allikaks, aga tollel hetkel oli selline soe suhtumine meile kasulik. Putin kommenteeris omal ajal Balti riikide NATOsse vo\u0303tmist rahulikul toonil, to\u0303dedes, et tema arvates on laienemise probleem selles, et see ei aita kaasa kollektiivse julgeolekusu\u0308steemi rajamisele."}, {"text_idx": "#000031", "text": "Kaitseala spetsialistid olid korduvalt viidanud sellele, et Balti riikidel on kitsas kaitsesu\u0308gavus ja nad asuvad kaugel NATO transpordiso\u0303lmedest, ja\u0308relikult pole neid vo\u0303imalik kriisi korral piisavalt ha\u0308sti kaitsta. Nu\u0308u\u0308d tundusid aga ko\u0303ik need arutelud mo\u0303ttetuna."}, {"text_idx": "#000032", "text": "2002. aasta jaanuaris astus tagasi Mart Laari teine valitsus. Tegime seda tol ajal sisepoliitilistel po\u0303hjustel, kuid valida saime sobiva aja ise. Otsustasime, et ei tee seda kindlasti enne seda, kui oleme kindlad, et NATOsse on kutse kindlalt taskus."}, {"text_idx": "#000033", "text": "Praha tippkohtumise eel oligi poliitiline reaalsus po\u0308o\u0308rdunud selliseks, et pigem oli kahtlusi teiste kandidaatide kui Balti riikide suhtes. Kuna poliitilised mured Venemaaga olid va\u0308henenud, pa\u0308a\u0308ses maksvusele meie hea ettevalmistus. Pigem oli ku\u0308simusi mo\u0303ningate teiste liitlastega, kellel oli kas korruptsioon ko\u0303rge vo\u0303i NATO populaarsus madal."}, {"text_idx": "#000034", "text": "2004. aastal olin saadik Washingtonis ja tunnistajaks sellele, kui peaminister Juhan Parts andis u\u0308le Washingtoni leppe ratifitseerimise volikirjad va\u0308lisminister Colin Powellille. Selle liigutusega sai Eesti NATO liikmeks, aga sealt algasid kohe uued probleemid. Esimene vaidlus toimus samal aastal, kui selgus, et Balti riikidel puuduvad lennukid, et liituda u\u0308htse Eesti o\u0303huturbesu\u0308steemiga. Kust need lennukid vo\u0303tta? Kas keegi liitlastest oleks no\u0303us neid va\u0308lja panema? Algaski u\u0308htse o\u0303huturbesu\u0308steemi rajamine. NATOsse pa\u0308a\u0308sedes polnud meie vo\u0303itlused kaugeltki la\u0308bi, vaid algas alles ja\u0308rgmine faas."}, {"text_idx": "#000037", "text": "USA abikaitseminister kinnitas so\u0303jalist pu\u0308hendumist Eestile"}, {"text_idx": "#000038", "text": "Rain Ottis: to\u0303sised ma\u0308ngud ku\u0308bermaailmas"}, {"text_idx": "#000042", "text": "Eesti kaitseva\u0308elased osalesid NATO suurimal meditsiinio\u0303ppusel"}, {"text_idx": "#000043", "text": "La\u0308tis algas NATO o\u0303ppus tankide osalusel"}, {"text_idx": "#000044", "text": "Ilves: me ei tohi muutuda ja\u0308rjekordseks ebao\u0303nnestunud Ida-Euroopa riigiks"}, {"text_idx": "#000046", "text": "Ju\u0308ri Luik: on va\u0308ga hea, et kaitseministri koht ja\u0308i Isamaale"}, {"text_idx": "#000048", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000049", "text": "Kaarel Tarand: ku\u0308lmasurm ei kohuta"}, {"text_idx": "#000050", "text": "Helen Johanson: o\u0303pilased vajavad rohkem head karja\u0308a\u0308rino\u0303u"}, {"text_idx": "#000051", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000054", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000063", "text": "Urmo Aava: tunnen oma vendade ees su\u0308u\u0308d"}, {"text_idx": "#000065", "text": "Venemaa poolt okupeeritud Krimmis toimusid taas plahvatused"}, {"text_idx": "#000067", "text": "Neel ja Eikeri jo\u0303udsid Tokyos veerandfinaali"}, {"text_idx": "#000068", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000069", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]